Jāņa dziesma
Jāņa dziesma ir populārāko Jāņu tautasdziesmu virkne Jāņa Cimzes apdarē, kas izdota dziesmu krājuma "Dziesmu rota" otrajā burtnīcā ar nosaukumu “Lauka puķes” 1872. gadā. Vēlāk dziesmu vija saukta arī par Līgo dziesmām vai Jāņu dziesmām. Līgo meldijas sākotnēji harmonizētas vīru korim, bet to pievilcība slēpjas taisni jauktā kora atskaņojumā. Pirmās Cimzes Jāņu dziesmas motīvu Otrā pasaules kara laikā par signālu lietoja Madonas raidītājs.